Qirsadaq jome masjidi. Qirsadaq jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Yangiyoʻl tumanida joylashgan boʻlib, tumanning masjid va madrasalar tarkibiga kiradi. Joylashuvi va faoliyati. Qirsadaq jome masjidi Toshkent viloyati hududidagi Yangiyoʻl tumani, Qirsadaq qishloq fuqarolar yigʻiniga qarashli boʻlgan Madaniyat mahalla fuqarolar yigʻini 31-uyda joylashgan. Tuman hokimligi tomonidan jome masjid uchun 0.50 gektar joyda 400 kishiga yaqin boʻlgan namozxonlarga moʻljallangan bino, xonaqoh, tahoratxona, ziyoratchilar uchun maxsus alohida xonalar barpo etilgan. Mazkur masjidga Qirsadaq qishloq fuqarolar yigʻini, Naima mahalla fuqarolar yigʻini, Madaniyat mahalla fuqarolar yigʻini, Qoʻchqorov koʻchasi, Gulzor mahalla fuqarolar yigʻini, Bamaynimillal mahalla fuqarolar yigʻini, Soxibkorlar mahalla fuqarolar yigʻini, Sobir Rahimov mahalla fuqarolar yigʻini, Samarqand mahalla fuqarolar yigʻini, T. Tojiyev mahalla fuqarolar yigʻini va Nurislom mahalla fuqarolar yigʻinida yashovchilar tashrif buyurishadi. Ushbu jome masjidning bosh imom-xatibi Isroil domla Shergʻoziyev hisoblanadi. Tarixi. Qirsadaq jome masjidi qachon va kim tomonidan asos solinganligi haqida deyarli maʼlumotlar yetarli emas. Mustaqillik yillarining dastlabki paytlarida mahalliy aholining faollari, nuroniylar, homiylar tashabbusi bilan jome masjid binosi qayta remont qilindi va namozxonlarqa havola qilindi. Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan 1999-yil 15-dekabr kuni oʻtkazlib, uning ustavi Toshkent viloyat adliya boshqarmasida roʻyxatga olingan.